Lover (Live from Paris)

Lover (Live from Paris) (בעברית: מאהב: בהופעה חיה מפריז) הוא אלבום ההופעה הרביעי של הזמרת-יוצרת האמריקאית טיילור סוויפט, שיצא דרך ריפבליק רקורדס ב-14 בפברואר 2023. האלבום יצא במהדורה מוגבלת לרגל יום ולנטיין, והוא תקליט ויניל מיוחד שנמכר דרך חנות האינטרנט של סוויפט באופן בלעדי באותה העת בלבד. הוא מורכב משני תקליטים בצורת לב המכילים את ההקלטות של שמונת השירים מאלבום האולפן השביעי של סוויפט, Lover‏ (2019), שבוצעו ב-City of Lover, הקונצרט החד-פעמי שלה באולימפיה, פריז, ב-9 בספטמבר 2019. הוא דורג במצעדים באוסטרליה, סקוטלנד, הממלכה המאוחדת וארצות הברית, והגיע לראש מצעד התקליטים של בילבורד. סוויפט הוציאה את אלבום האולפן השביעי שלה, Lover, ב-23 באוגוסט 2019, דרך ריפבליק רקורדס. היא תיארה את Lover כאלבום החוקר את כל צורות האהבה, ומתפקד כ"מכתב אהבה למאהב". הוא זכה לביקורות חיוביות ממבקרי המוזיקה, ולהצלחה מסחרית רבה. כדי לחגוג את יציאת האלבום, סוויפט ערכה את City of Lover, קונצרט חד-פעמי, באולם המוזיקה אולימפיה בפריז, צרפת, ב-9 בספטמבר 2019. הוא הפך לקונצרט הרשמי היחיד של סוויפט שעזר בקידום של Lover, שכן סיבוב ההופעות המתוכנן שלה לשנת 2020, "Lover Fest", בוטל לאחר התפרצות מגפת הקורונה. ב-17 במאי 2020, הקונצרט שודר כספיישל בן שעה אחת, בשם Taylor Swift: City of Lover, ב-ABC, ובסופו של דבר הפך זמין לצפייה בהולו ודיסני+. כלי תקשורת סברו כי הספיישל הוא חלופה לסיבוב שבוטל. הספיישל כלל רק את שמונת השירים מ-Lover שבוצעו בקונצרט, ולא כלל את השירים שביצעה מאלבומיה האחרים. לאחר הקרנת הבכורה של הספיישל, הגרסאות החיות הועלו לפלטפורמות מוזיקה דיגיטליות וסטרימינג, מלבד "The Man", שהיה זמין בעבר להשמעה מאז 18 בפברואר 2020. ב-13 בפברואר 2023, Lover (Live from Paris) הוכרז באמצעות חשבון המעריצים הרשמי של סוויפט כאלבום ויניל במהדורה מוגבלת שיופץ ביום ולנטיין דרך ריפבליק רקורדס. כל מארז מכיל שני תקליטים בצורת לב – האחד ורוד והשני כחול – והיה זמין לרכישה בחנות האינטרנט של סוויפט באופן בלעדי. Lover (Live from Paris) הוא אלבום ההופעה הרביעי של סוויפט, אחרי Speak Now World Tour – Live (2011), Live from Clear Channel Stripped 2008 (2020), ו-Folklore: The Long Pond Studio Sessions (from the Disney+ Special) (2020). בילבורד דווחו כי בסך הכול 13,000 עותקים של האלבום זמינים לרכישה בארצות הברית. Lover (Live from Paris) היה התקליט הנמכר ביותר בארצות הברית ב-4 במרץ 2023. הוא עמד בראש מצעד התקליטים של בילבורד והיה לתשיעי של סוויפט שעשה זאת. הוא דורג במקום החמישי במצעד האלבומים המסחריים על מכירות של 13,000 עותקים (כמות העותקים המקסימלית בה הופץ). כמו כן, דורג במקום ה-58 במצעד הבילבורד 200. לצד כניסתו של אלבום ההופעה למצעד הבילבורד 200 מ-4 במרץ 2023, סוויפט כללה תשעה אלבומים נוספים במצעד, והפכה לאמן הראשון בהיסטוריה שהכניס לפחות עשרה אלבומים למצעד הבילבורד 200 בו-זמנית מאז המוזיקאי האמריקאי פרינס ב-2016; סוויפט היא האישה הראשונה בין החיים, שכללה עשרה אלבומים במצעד בשבוע אחד מאז 1963. הקרדיטים מותאמים מהערות האלבום של Lover (Live from Paris). מידע על הסינגל "Lover" באתר מיוזיק בריינז Midnights‏ (2022) – מקום 3, Folklore‏ (2020) – מקום 28, Lover‏ (2019) – מקום 41, 1989‏ (2014) – מקום 50, Red (Taylor's Version) (2021) – מקום 56, Reputation‏ (2017) – מקום 100, Evermore‏ (2020) – מקום 103, Fearless (Taylor's Version) (2021) – מקום 172 ו-Speak Now‏ (2010) – מקום 192. Taylor Swift - Lover (Live From Paris) (באנגלית), נבדק ב-2023-04-11 Dan DeLuca, Taylor Swift’s ‘City of Lover’ concert special was brief and bittersweet. Remember live music? | Review, https://www.inquirer.com (באנגלית) Taylor Swift's Lover: How to stream and buy the album now on Apple, Spotify, Amazon - CNET, web.archive.org, ‏2019-08-25 Taylor Swift, Billboard (באנגלית אמריקאית) Rania Aniftos, Taylor Swift Calls ‘Lover’ Album Her ‘Love Letter to Love,’ Details 2 Unreleased Tracks, Billboard, ‏2019-08-08 (באנגלית אמריקאית) Taylor Swift's album 'Lover' has critics captivated, web.archive.org, ‏2019-08-23 australian-charts.com - Taylor Swift - Lover, web.archive.org, ‏2021-02-28 Taylor Swift in Paris: The City of Lover Concert review, web.archive.org, ‏2020-11-25 Taylor Swift cancels Lover Fest world tour after postponing, web.archive.org, ‏2021-03-12 ABC To Air Taylor Swift 'City of Lover' Concert Special | Billboard, web.archive.org, ‏2020-05-09 Taylor Swift’s ‘City of Lover Concert’ Special: 8 Best Moments | Billboard, web.archive.org, ‏2020-05-25 Taylor Swift: City of Lover review, web.archive.org, ‏2021-04-14 Taylor Swift’s ‘City of Lover’ concert special was brief and bittersweet. Remember live music? | Review, web.archive.org, ‏2021-05-18 Taylor Swift Releases 'The Man -- Live from Paris' Song and Video... and it's Glorious: Stream It Now | Billboard, web.archive.org, ‏2020-05-05 Starr Bowenbank, Taylor Swift Drops Heart-Shaped ‘Lover (Live From Paris)’ Vinyl Just in Time for Valentine’s Day, Billboard, ‏2023-02-14 (באנגלית אמריקאית) Tom Skinner, Taylor Swift announces heart-shaped ‘Lover (Live From Paris)’ vinyl for Valentine’s Day, NME, ‏2023-02-15 (ב־Australian English) Xander Zellner, Taylor Swift Extends Record Run Atop Artist 100, P!nk Jumps to No. 2, Billboard, ‏2023-02-28 (באנגלית אמריקאית) "@taylorswift13's 'Lover: Live From Paris' debuts at No. 1 on this week's #VinylAlbums chart" Starr Bowenbank, Taylor Swift Drops Heart-Shaped ‘Lover (Live From Paris)’ Vinyl Just in Time for Valentine’s Day, Billboard, ‏2023-02-14 (באנגלית אמריקאית)